**LIETUVOS RESPUBLIKOS EKONOMIKOS IR INOVACIJŲ MINISTERIJA**

**SOCIALINIŲ IR EKONOMINIŲ PARTNERIŲ PATEIKTŲ PASTABŲ IR PASIŪLYMŲ DĖL**

**2014–2020 METŲ EUROPOS SĄJUNGOS FONDŲ INVESTICIJŲ VEIKSMŲ PROGRAMOS 3 PRIORITETO „Smulkiojo ir Vidutinio verslo Konkurencingumo skatinimas“ PRIEMONĖS NR. 03.3.1-LVPA-T-859 „COVID-19 PRODUKTAI LT“ PROJEKTŲ FINANSAVIMO SĄLYGŲ APRAŠO DERINIMO**

|  |  |
| --- | --- |
| **Paskelbimo** www.esinvesticijos.lt **data** | 2020-08-14 |
| **Ar gauta pastabų ir (ar) pasiūlymų?***Jei pastabų ir pasiūlymų nebuvo gauta, į kitą klausimą neatsakoma ir žemiau esanti lentelė nepildoma* | [x]  Taip [ ]  Ne |
| **Ar į visas pastabas ir (ar) pasiūlymus atsižvelgta?***Jei atsižvelgta į visas pastabas ir (ar) pasiūlymus, žemiau esanti lentelė nepildoma* | [ ]  Taip [x]  Ne  |

|  |  |  |  |
| --- | --- | --- | --- |
| **Nr.** | **Institucija** | **Pastabos ir pasiūlymai** | **Pastabų ir pasiūlymų vertinimas ir (jei taikoma) argumentai, kodėl neatsižvelgta į pastabas ar pasiūlymus** |
| **1.** | **Ignas Viliušis**Klientų aptarnavimo vadovasUAB „RVS konsultacijos"P. Lukšio g. 32, LT-08222 Vilniusmob. +370 638 75 249tel.    +370 5 278 8857ignas.viliusis@rvskonsultacijos.lt[www.rvskonsultacijos.lt](http://www.rvskonsultacijos.lt/)   | Prašome atsižvelgti PFSA 22 p. „*Investicinis projektas užbaigiamas per šešis mėnesius nuo sutarties pasirašymo dienos. Investicinis projektas laikomas užbaigtu, kai užbaigtu jį pripažįsta įgyvendinančioji institucija. Jei šešių mėnesių termino nesilaikoma, už kiekvieną vėlavimo mėnesį turi būti grąžinta 25 proc. suteiktos pagalbos sumos, išskyrus atvejus, kai vėluojama dėl priežasčių, kurių projekto vykdytojas negali kontroliuoti*“. Verslui gali būti per didelė finansinė korekcija grąžinti 25 proc. nuo suteiktos pagalbos. Siūlome šį rodiklį mažinti iki 10-15 proc. | **Neatsižvelgta.**Šis reikalavimas nustatytas 2020 m. kovo 19 d. Europos Komisijos komunikato „Laikinoji valstybės pagalbos priemonių, skirtų ekonomikai remti reaguojant į dabartinį COVID-19 protrūkį, sistema“ su paskutiniais pakeitimais, padarytais 2020 m. birželio 29 d. Europos Komisijos komunikato (toliau – Komunikatas) 3.8 skirsnio 38 punkto d papunktyje. |
| **2.** | Galimai verta atsižvelgti į PFSA 29 p. *“Projekto veiklos turi būti pradėtos įgyvendinti ne vėliau kaip per 14 dienų nuo projekto sutarties pasirašymo dienos”.* Kadangi po projekto finansavimo sutarties pasirašymo su įgyvendinančia institucija su projektu susijusių dok., suderinimas pvz., vien tokių kaip pirkimų planas ir pan., įprastai trunka iki 30 d., atsižvelgiant į tai prašome numatyti ir pakoreguoti terminus “*ne vėliau kaip per 30 dienų nuo projekto sutarties pasirašymo dienos”.* | **Neatsižvelgta.**Įvertinus tai, kad priemonės įgyvendinimo trukmė yra ribota, nustatyti kaip įmanoma trumpesni terminai. |
| **3.** | Pagal PFSA 10.4 p. remiama veikla “*duomenų rinkimo ir (arba) tvarkymo priemonės, skirtos kovai su COVID-19”, bet 43 p. 2 lentelėje nenumatytos tinkamos išlaidos tokio produkto sukūrimui.* Rekomenduojama įtraukti darbo užmokesčio išlaidas kaip tinkamas finansuoti išlaidas pagal 43 p. 2 lentelės 5 kategoriją “projekto vykdymas”. Jos turėtų būti priskirtos tik PFSA 10.4 p. remiamai veiklai. | **Neatsižvelgta.**Pažymėtina, kad pagal Aprašo projekto 10 punkte nustatytą remiamą veiklą, numatoma remti kovai su COVID-19 susijusių produktų gamybą, o ne kūrimą: atitinkamų vaistinių preparatų (įskaitant vakcinas) ir gydymo priemonių, jų tarpinių produktų, vaistų veikliųjų medžiagų ir žaliavų gamyba; medicinos priemonių, ligoninių ir medicinos reikmenų (įskaitant ventiliatorius, apsauginius drabužius bei priemones, taip pat diagnostikos priemones) ir būtinų žaliavų gamyba; dezinfekavimo priemonių ir jų tarpinių produktų bei jų gamybai būtinų cheminių žaliavų gamyba; duomenų rinkimo ir (arba) tvarkymo priemonių, skirtų kovai su COVID-19, gamyba. Atsižvelgiant į tai, nenumatoma įtraukti tinkamomis finansuoti darbo užmokesčio išlaidų, kurios būtų skirtos gamybai. Tačiau numatyta tinkamomis finansuoti numatyti tas darbo užmokesčio išlaidas, kurios yra susijusios su įrangos/įrenginių bandymu. |